CELEX: 32005L0026
Language: lv
Date: 2005-03-21 00:00:00
Title: Komisijas Direktīva 2005/26/EK (2005. gada 21. marts), ar ko izveido to pārtikas sastāvdaļu vai vielu pagaidu sarakstu, kuras svītro no Direktīvas 2000/13/EK IIIa pielikumaDokuments attiecas uz EEZ

22.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 75/33
            
         
      KOMISIJAS DIREKTĪVA 2005/26/EK
   (2005. gada 21. marts),
   ar ko izveido to pārtikas sastāvdaļu vai vielu pagaidu sarakstu, kuras svītro no Direktīvas 2000/13/EK IIIa pielikuma
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 20. marta Direktīvu 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (1), un jo īpaši tās 6. panta 11. punkta otro daļu,
   tā kā:
   
               (1)
            
            
               Direktīvas 2000/13/EK IIIa pielikumā uzskaitītas pārtikas sastāvdaļas, kas jānorāda marķējumā, jo tās alergēnuzņēmīgiem indivīdiem var izraisīt blakusparādības.
            
         
               (2)
            
            
               Saskaņā ar Direktīvu 2003/13/EK Komisija var uz laiku svītrot konkrētas sastāvdaļas vai no šīm sastāvdaļām iegūtus produktus no minētās direktīvas IIIa pielikuma, kamēr pārtikas ražotāji vai to apvienības veic zinātniskus pētījumus, lai noteiktu minēto sastāvdaļu vai produktu atbilstību nosacījumiem, kas ļauj pastāvīgi svītrot tos no minētā pielikuma.
            
         
               (3)
            
            
               Komisija ir saņēmusi 27 pieteikumus attiecībā uz 34 sastāvdaļām vai to produktiem, no kuriem 32 ir tādi, uz kuriem attiecas šīs direktīva, un ir iesniegusi tos Eiropas Pārtikas nekaitīguma iestādei zinātniska atzinuma sniegšanai.
            
         
               (4)
            
            
               Pamatojoties uz pieteikumu iesniedzēju sniegto informāciju, kā arī citu pieejamo informāciju, Eiropas Pārtikas nekaitīguma iestāde uzskata, ka nav ticams vai nav īpaši ticams, ka daži sastāvdaļu produkti jutīgiem indivīdiem varētu izraisīt blakusparādības. Dažos gadījumos Eiropas Pārtikas nekaitīguma iestāde secināja, ka nav iespējams sniegt skaidru atzinumu, lai gan reģistrēti gadījumi nav minēti.
            
         
               (5)
            
            
               Tādēļ minētajiem nosacījumiem atbilstošie produkti vai sastāvdaļas pagaidām jāsvītro no Direktīvas 2000/13/EK IIIa pielikuma,
            
         IR PIEŅĒMUSI ŠO DIREKTĪVU.
   1. pants
   Šīs direktīvas pielikumā uzskaitītās sastāvdaļas vai vielas svītro no Direktīvas 2000/13/EK IIIa pielikuma līdz 2007. gada 25. novembrim.
   2. pants
   1.   Dalībvalstis vēlākais līdz 2005. gada 21. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto tiesību aktu tekstus, kā arī minēto aktu un šīs direktīvas korelācijas tabulu.
   Dalībvalstis piemēro minētos tiesību aktus no 2005. gada 25. novembra.
   Kad dalībvalstis pieņem minētos tiesību aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2005. gada 21. martā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 109, 6.5.2000., 29. lpp. Direktīvā jaunākie grozījumi izdarīti ar Direktīvu 2003/89/EK (OV L 308, 25.11.2003., 15. lpp.).
   
      PIELIKUMS
      To pārtikas sastāvdaļu vai vielu pagaidu saraksts, kuras svītro no Direktīvas 2000/13/EK IIIa pielikuma
      
                  Sastāvdaļas
               
               
                  Sastāvdaļu produkti, kurus pagaidām svītro
               
            
                  Labība, kas satur lipekli
               
               
                  
                              —
                           
                           
                              glikozes sīrupi uz kviešu bāzes, ieskaitot dekstrozi (1)
                              
                           
                        
                              —
                           
                           
                              maltodekstrīni uz kviešu bāzes (1)
                              
                           
                        
                              —
                           
                           
                              glikozes sīrupi uz miežu bāzes
                           
                        
                              —
                           
                           
                              labība, ko izmanto stipro alkoholisko dzērienu destilātiem
                           
                        
            
                  Olas
               
               
                  
                              —
                           
                           
                              no olām iegūts lisozīms, ko izmanto vīnā
                           
                        
                              —
                           
                           
                              no olām iegūts albumīns, ko izmanto kā vīna un sidra kvalitātes uzlabotāju
                           
                        
            
                  Zivis
               
               
                  
                              —
                           
                           
                              zivju želatīns, ko izmanto kā vitamīnu un aromatizētāju avotu
                           
                        
                              —
                           
                           
                              zivju želatīns vai zivju līme, ko izmanto kā alus, sidra un vīna kvalitātes uzlabotāju
                           
                        
            
                  Sojas pupas
               
               
                  
                              —
                           
                           
                              pilnībā rafinēta sojas pupu eļļa un tauki (1)
                              
                           
                        
                              —
                           
                           
                              no sojas pupām iegūti dabiski jaukti tokoferoli (E306), dabisks D-alfa tokoferols, dabisks D-alfa tokoferola acetāts, dabisks D alfa tokoferola sukcināts
                           
                        
                              —
                           
                           
                              fitosteroli un fitosterolesteri, kas atvasināti no augu eļļas, kas iegūta no sojas pupām
                           
                        
                              —
                           
                           
                              fitostanolesteri, kas iegūti no tādas augu eļļas steroliem, kas iegūta no sojas pupām
                           
                        
            
                  Piens
               
               
                  
                              —
                           
                           
                              sūkalas, ko izmanto stipro alkoholisko dzērienu destilātiem
                           
                        
                              —
                           
                           
                              laktitols
                           
                        
                              —
                           
                           
                              piena (kazeīna) produkti, ko izmanto kā vīna un sidra kvalitātes uzlabotājus
                           
                        
            
                  Rieksti
               
               
                  
                              —
                           
                           
                              rieksti, ko izmanto stipro alkoholisko dzērienu destilātiem
                           
                        
                              —
                           
                           
                              rieksti (mandeles, valrieksti), ko izmanto (kā aromatizatorus) stiprajos alkoholiskajos dzērienos
                           
                        
            
                  Kātu selerijas
               
               
                  
                              —
                           
                           
                              seleriju lapu un sēklu eļļa
                           
                        
                              —
                           
                           
                              seleriju sēklu oleosveķi
                           
                        
            
                  Sinepes
               
               
                  
                              —
                           
                           
                              sinepju eļļa
                           
                        
                              —
                           
                           
                              sinepju sēklu eļļa
                           
                        
                              —
                           
                           
                              sinepju sēklu oleosveķi
                           
                        
            
         (1)  Un to produkti, ja vien to apstrādes procesā nevar palielināties alergēniskuma līmenis, ko Eiropas Pārtikas nekaitīguma iestāde izvērtējusi atbilstošajam produktam, no kura tie iegūti.